Гидродинамикa каршылыгы

Гидродинамикa каршылыгы – суюктук ичиндеги кыймылдаган нерсенин каршылыгы же түтүк, канал ж. б-дын беттеринин суюктук кыймылына жасаган каршылык күчү. Кыймылсыз нерсени суюктук же газ агымы айланып агып өтсө же тескерисинче кыймылсыз суюктукта нерсе кыймылдаса, анда нерсеге аракет этүүчү бардык күчтөрдүн башкы векторунун кыймыл багытына карай түшүрүлгөн проекциясы pU2 Гидродинамика каршылыгынын чоңдугун берет. Ал X=Cх–– S менен аныкталат, мында p чөйрө тыгыздыгы, u ылдамдык, S нерсенин аянты, Сх коэффициенти. Учуучу аппараттардын гидродинамика каршылыгы аэродинамикалык каршылык деп аталат. Гидродинамиканын каршылыгынын коэффициенти нерсенин формасына, кыймылдын багыты менен окшоштук критерийине салыштырмалуу анын абалына көз каранды. Нерсенин бетинин ар бир элементине суюктуктун аракет эткен күчү нормалдуу жана жаныма түзүүчүлөргө, башкача айтканда басым жана сүрүлүү күчтөрүнө ажырайт. Нерсенин эки чөйрөнү бөлгөн бетке жакын кыймылында толкун пайда болсо, анда толкун каршылыгы пайда болот. Түтүк, канал боюнча суюктук акса, гидравликада сүрүлүү каршылыгы жана жергиликтүү гидравликалык каршылык пайда болот. Түрдүү гидротехникалык түзүлүштөрдү жана аппараттарды долбоорлоодо жана курууда Гидродинамика каршылыгынын чоңдугун аныктоонун мааниси чоң. 
Категория:Физика
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4